KOMISSION ASETUS (EY) N:o 24/98,
annettu 7 päivänä tammikuuta 1998,
asetuksen (ETY) N:o 3763/91 3 artiklan 1 kohdassa säädetyn tuen myöntämistä koskevista yksityiskohtaisista säännöistä eläinten ruokintaan tarkoitettujen tuotteiden hankkimiseksi Guyanaan 1 heinäkuuta 1994 ja 30 huhtikuuta 1996 välisenä aikana
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91 (1), sellaisena kuin se on viimeksi muutettuna asetuksella (EY) N:o 2598/95 (2), ja erityisesti sen 3 artiklan 5 kohdan,
sekä katsoo, että
neuvoston asetuksessa (EY) N:o 2598/95 säädetään, että 1 päivästä heinäkuuta 1994 ja siihen asti, kunnes Guyanan departementissa otetaan käyttöön tarvittavat tuotantolaitokset, CN-koodeihin 2309 90 31, 2309 90 33, 2309 90 41, 2309 90 43, 2309 90 51 ja 2309 90 53 kuuluville eläinten ruokintaan käytettäville tuotteille myönnetään hankintajärjestelmän mukaista tukea asetuksen (ETY) N:o 3763/91 3 artiklan 1 kohdassa ja 2 artiklan 1 kohdassa sekä 3-6 kohdassa määritellyin edellytyksin; ottaen huomioon säännöksen takautuvan soveltamisen on tarpeen määrittää sellaisten Guyanan departementtiin toimitettujen tuotteiden määrät, joille voidaan myöntää hankintatukea, sekä tuen määrä,
Guyanan arvioidun hankintataseen ja eläinten ruokintaan käytettävien, CN-koodeihin 2309 90 31, 2309 90 33, 2309 90 41, 2309 90 43, 2309 90 51 ja 2309 90 53 kuuluvien tuotteiden hankintatuen vahvistamisesta 1 päivästä toukokuuta 31 päivään joulukuuta 1996 30 päivänä huhtikuuta 1996 annetussa komission asetuksessa (EY) N:o 795/96 (3) säädetään hankintatukeen oikeutetuista määristä sekä tuen määrästä kyseisenä ajanjaksona; komission asetuksella (EY) N:o 2415/96 (4) nämä samat säännökset annetaan vuodeksi 1997 1 päivästä tammikuuta 1997 alkaen; sen vuoksi olisi selvitettävä kyseisten tuotteiden hankintatilanne 1 päivän heinäkuuta 1994 ja 30 päivän huhtikuuta 1996 välisenä aikana,
Ranskan viranomaiset ilmoittivat komission pyynnöstä asetuksen (ETY) N:o 3763/91 3 artiklassa tarkoitettujen Guyanaan toimitettujen tukikelpoisten tuotteiden määrän 1 päivä heinäkuuta 1994 ja 30 päivä huhtikuuta 1996 väliseltä ajalta, sekä ilmoitetuista tuotteista pyydetyt toimitusajat ja perusteena olevat asiakirjat; viranomaiset ilmoittivat myös havainneensa tukea vastaavan määrän siirtyneen väliaikaisesti myyntihintoihin, ja he ilmoittivat myös ne tavat, joilla varmistukset ja valvonta on toteutettu; Ranskan viranomaisten ilmoittamat tukikelpoiset määrät kyseiseltä ajalta ovat 6 692,36 tonnia CN-koodeihin 2309 90 31, 2309 90 41 ja 2309 90 51 kuuluvia tuotteita ja 56,70 tonnia CN-koodeihin 2309 90 33, 2309 90 43 ja 2309 90 53 kuuluvia tuotteita,
asetuksen (ETY) N:o 3763/91 säännösten mukaisesti ja 30 päivään kesäkuuta 1994 asti kyseisten tuotteiden toimittamiseen myönnettävän tuen laskutapa oli vahvistettu komission asetuksen (ETY) N:o 646/92 (5) 2 artiklassa, sellaisena kuin se on muutettuna asetuksella (ETY) N:o 1670/93 (6); säännöksen mukaan tuen määrä vastaa kyseisiin tuotteisiin tukitodistuksen hakupäivänä sovellettavan vientituen määrää korotettuna 20 eculla tonnilta; Ranskan viranomaisten ilmoituksen mukaan kyseisen tukijärjestelmän voimassaolon pidentämistä koskevan komission ehdotuksen odottaessa neuvoston hyväksymistä tuojat ovat siirtäneet hintoihinsa 1 heinäkuuta 1994 ja 30 huhtikuuta 1996 väliseltä ajalta kyseisellä tavalla lasketun tuen määrää vastaavan summan; asetuksella (EY) N:o 795/96 vahvistetaan tuen sama laskutapa 1 toukokuuta 1996 alkaen,
asiaa koskevien säännösten puuttuessa 1 heinäkuuta 1994 ja 30 huhtikuuta 1996 välisellä ajalla ei ole voitu esittää yhtään kyseisten tuotteiden toimittamista koskevaa tukitodistusta; sen vuoksi tuki olisi säilytettävä samansuuruisena kuin asetuksen (ETY) N:o 646/92 2 artiklassa on säädetty kyseisenä aikana tapahtuville toimituksille ja korvattava todistushakemuksen päivämäärä toimituspäivämäärällä kulloinkin sovellettavan tuen laskemista varten, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 3763/91 3 artiklan ja 1 ja 2 kohdan mukaisesti tukeen oikeutettuja ovat ne eläinten ruokintaan käytetyt tuotteet, joiden hankinta Guyanan departementtiin on tapahtunut 1 heinäkuuta 1994 ja 30 huhtikuuta 1996 välisenä aikana seuraavien enimmäismäärien mukaisesti:
a) 6 692,36 tonnia CN-koodeihin 2309 90 31, 2309 90 41 ja 2309 90 51 kuuluvia tuotteita,
b) 56,70 tonnia CN-koodeihin 2309 90 33, 2309 90 43 ja 2309 90 53 kuuluvia tuotteita.
2 artikla
1. Edellä 1 artiklassa lueteltujen muualla yhteisössä jalostetusta viljasta eläinten ravinnoksi valmistettujen tuotteiden toimittamiseen myönnettävän tuen määrä vastaa kyseisiin tuotteisiin niiden Guyanaan toimituspäivänä sovellettavaa vientitukea korotettuna 20 eculla tonnilta.
2. Ranskan toimivaltaiset viranomaiset maksavat tuen toimijoiden hakemuksesta 1 artiklassa säädettyjen enimmäismäärien rajoissa; tukea maksetaan vain niistä tuotteista, joista esitetään viranomaisia tyydyttävällä tavalla todistus tuotteiden toimittamisesta Guyanan departementtiin sekä todistus tuen määrää vastaavan summan siirtymisestä väliaikaisesti myyntihintaan.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä tammikuuta 1998.